อติรุจ กิตติพัฒนะ

อติรุจ กิตติพัฒนะ ชื่อเล่น แคน (เกิด 8 มิถุนายน พ.ศ. 2534) เป็นที่รู้จักกันจากการแข่งขันรายการ เดอะสตาร์ ค้นฟ้าคว้าดาว ปี 8 เป็นอดีตนักร้อง, นักแสดง, พิธีกร และผู้ประกาศข่าวสังกัด เดอะ วัน เอ็นเตอร์ไพรส์ และพิธีกรข่าวรายการ โหนกระแส ซึ่งมาทำหน้าที่แทน กรรชัย กำเนิดพลอย ปัจจุบันเป็นผู้ประกาศข่าวช่อง 3 เอชดี, ดีเจกรีนเวฟ และนักแสดงอิสระ

**ประวัติ**
อติรุจ กิตติพัฒนะ เกิดที่ตำบลเมืองสวรรคโลก อำเภอสวรรคโลก จังหวัดสุโขทัย ด้านการศึกษา จบการศึกษาระดับมัธยมศึกษาจากโรงเรียนสวรรค์อนันต์วิทยา และระดับปริญญาตรี คณะการสื่อสารมวลชน สาขาการประชาสัมพันธ์และการโฆษณา มหาวิทยาลัยเชียงใหม่
ชีวิตส่วนตัวอติรุจสมรสกับแฟนสาวนอกวงการ เป็นจักษุแพทย์ทำงานอยู่ที่ โรงพยาบาลจุฬาลงกรณ์ สภากาชาดไทย คือ พ.ญ.ศิดลยา สุทธิพงษ์เกียรติ หรือ หมอใบชา หลังจากที่คบหาดูใจกันมา 4 ปี และเมื่อวันที่ 11 มกราคม พ.ศ. 2568 ได้จัดพิธีสมรสที่โรงแรม The Athenee Hotel Bangkok อย่างเป็นทางการ

**การทำงาน**

**วงการบันเทิง**
อติรุจ เคยเข้าประกวดในรายการเดอะสตาร์ ค้นฟ้าคว้าดาว มาแล้ว 2 ครั้ง คือ ปี 6 และปี 7 ทั้ง 2 ครั้งเขาผ่านเข้ารอบได้มากที่สุดเพียงรอบ 20 คนสุดท้ายเท่านั้น จนกระทั่งตัดสินใจมาประกวด เดอะสตาร์ ค้นฟ้าคว้าดาว ปี 8 อีกครั้ง จนได้รับตำแหน่งรองชนะเลิศอันดับ 3 ต่อมาได้เข้าสู่วงการบันเทิงอย่างเต็มตัว โดยมีทั้งผลงานเพลง และงานแสดง

**วงการข่าว**
อย่างไรก็ตาม ผลงานในวงการบันเทิงของอติรุจไม่ได้รับความนิยมมากมายนัก อติรุจจึงผันตัวมาเป็นพิธีกรรายการ เรื่องของเรื่อง และได้เป็นผู้ประกาศข่าวของช่องวัน 31 อย่างเต็มตัว โดยการชักชวนของ ภาคภูมิ พันธุ์สถิตย์ (ซึ่งก่อนหน้านี้ อติรุจเคยสอบเข้าเป็นผู้ประกาศข่าวของสำนักข่าวไทย ทางโมเดิร์นไนน์ทีวี ได้สำเร็จ แต่ติดปัญหาการเรียนที่มหาวิทยาลัยเชียงใหม่ จึงขอถอนตัว และมุ่งหน้าเรียนให้จบ)
ต่อมาในปลายปี พ.ศ. 2562 อติรุจย้ายมาเป็นผู้ประกาศข่าวทางช่อง 3 เอชดี และเริ่มรายการข่าวครั้งแรกคือข่าววันใหม่ โดยเริ่มดำเนินรายการตั้งแต่วันที่ 1 มกราคม พ.ศ. 2563 ต่อมา วันที่ 3 มกราคม พ.ศ. 2564 ได้เข้ามาเป็นหนึ่งในผู้ประกาศข่าวรายการเรื่องเล่าหน้าหนึ่ง และเริ่มดำเนินรายการในวันที่ 4 มกราคม พ.ศ. 2564 นอกจากนั้นอติรุจ ยังได้เป็นผู้ประกาศข่าวในช่วงวันเสาร์และอาทิตย์ เช่น ข่าว 3 ยามเช้า เสาร์–อาทิตย์, ขันข่าวเช้าตรู่ เสาร์–อาทิตย์ และเรื่องเด่นเย็นนี้ เสาร์–อาทิตย์
ต่อมาเมื่อวันที่ 25 มกราคม พ.ศ. 2566 อติรุจได้รับการติดต่อจากกรรชัย กำเนิดพลอย ให้มาดำเนินรายการโหนกระแสแทน 1 วัน และเมื่อดำเนินรายการแล้ว ก็ได้รับความนิยม และได้รับคำชื่นชมจากผู้ชมในสื่อสังคมเป็นจำนวนมาก จนได้รับหมอบหมายให้เป็นผู้ดำเนินรายการสำรองอีก 1 คน เมื่อผู้ดำเนินรายการหลักติดภารกิจ โดยสลับกับ อริสรา กำธรเจริญ และภาษิต อภิญญาวาท ในบางครั้ง (แต่ปัจจุบันมีการเปลี่ยนผู้ดำเนินรายการสำรองเป็นรสริน ประกอบธัญ)
นอกจากการเป็นผู้ประกาศข่าวช่อง 3 แล้ว ปัจจุบันอติรุจยังเป็นดีเจกรีนเวฟ และเป็นนักแสดงอิสระ โดยสามารถรับงานแสดงได้ทุกช่อง

**ผลงาน**

**ละครโทรทัศน์ / ซีรีส์ / ซิตคอม**

**การประกวด**
 เดอะสตาร์ ค้นฟ้าคว้าดาว ปี 6- เดอะสตาร์ ค้นฟ้าคว้าดาว ปี 7- เดอะสตาร์ ค้นฟ้าคว้าดาว ปี 8

**พิธีกร**

**ผู้ประกาศข่าว**

**ดีเจ**
 กรีนเวฟ (2561–ปัจจุบัน)

**ออนไลน์**
 Toxic Talk Ep.1 ช่องยูทูป Well Done (28 เมษายน - 1 กันยายน 2566)- ไม่ใช่แคน ทำแทนไม่ได้ Ep.1 ช่องยูทูป วันกรรชัย

**อ้างอิง**
 website=ทรูไอดี

**แหล่งข้อมูลอื่น**
 แคน อติรุจ- CAN ATIRUT KITTIPATANA- canatirut
หมวดหมู่:บุคคลจากอำเภอสวรรคโลก
หมวดหมู่:บุคคลจากคณะการสื่อสารมวลชน มหาวิทยาลัยเชียงใหม่
หมวดหมู่:เดอะสตาร์ ค้นฟ้าคว้าดาว
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:ศิลปินสังกัดเดอะ วัน เอ็นเตอร์ไพรส์
หมวดหมู่:ผู้ประกาศข่าวสำนักข่าววันนิวส์
หมวดหมู่:ผู้ประกาศข่าวช่อง 3
หมวดหมู่:เรื่องเล่าเช้านี้
หมวดหมู่:นักร้องจากจังหวัดสุโขทัย
หมวดหมู่:นักแสดงจากจังหวัดสุโขทัย